
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση διενέργειας πρόσχωσης θαλάσσιας έκτασης 
και παραχώρησης της χρήσης εκτάσεων αιγιαλού 
και παραλίας στην περιοχή Αντιρρίου Αιτωλοακαρ¬ 
νανίας για τις ανάγκες της αντικατάστασης και με¬ 
τατόπισης των υφισταμένων ηλεκτρικών καλωδίων 
της ΔΕΗ στα στενά Ρίου - Αντιρρίου και της νέας 
επέκτασης της Ανατολικής προβλήτας Αντιρρίου. 1 

Κήρυξη αναδασωτέας έκτασης που βρίσκεται στη θέ¬ 
ση «Καραβούνι» δημοτικού διαμερίσματος Ρωμιάς 
περιφέρειας Δήμου Φιλιππιάδοςτου Ν. Πρέβεζας 2 


ΑΠΟΦΑΣΕΙ Σ 

Αριθ. Α/7/00/2000/21670 (1) 

Έγκριση διενέργειας πρόσχωσης θαλάσσιας έκτασης και 
παραχώρησης της χρήσης εκτάσεων αιγιαλού και πα¬ 
ραλίας στην περιοχή Αντιρρίου Αιτωλοακαρνανίας για 
τις ανάγκες της αντικατάστασης και μετατόπισης των 
υφισταμένων ηλεκτρικών καλωδίων της ΔΕΗ στα στε¬ 
νά Ρίου - Αντιρρίου και της νέας επέκτασης της Ανατο¬ 
λικής προβλήτας Αντιρρίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργα¬ 
να». 

2. Του Π.Δ. 69/1988 «Περί Οργανισμού της ΓΓΔΕ του 
ΥΠΕΧΩΔΕ» όπως τροποποιήθηκε με το Π.Δ. 166/96 και 
ισχύει. 

3. Του Π.Δ. 71/93 (ΦΕΚ30Α11.3.1993) «Καθορισμόςαρ¬ 
μοδιοτήτων που διατηρούνται από τον Υπουργό και τις 
Περιφερειακές Αρχές ή Όργανα διανομαρχιακού επιπέ¬ 
δου της ΓΓΔΕ του ΥΠΕΧΩΔΕ», καθώς και αυτές του Ν. 
2503/97 (ΦΕΚ 107Α/30.5.97) «Διοίκηση, Οργάνωση, Στε- 
λέχωσητης Περιφέρειας κ.λ.π.». 

4. Της Απόφασης Δ16α/04/773/29.11.1990 του Υπουρ¬ 


γού Προεδρίας της Κυβέρνησης και του Υπουργού ΠΕ- 
ΧΩΔΕ «Περί εξαίρεσης διοικητικών πράξεων και εγγρά¬ 
φων από τον κανόνα των τριών υπογραφών». 

5. Της Κοινής Απόφασης Δ17α/03/99/Φ.2.2.1/ 
29.10.1996 (1006/ 4.11.96) του Πρωθυπουργού και του 
Υπουργού ΠΕΧΩΔΕ «Ανάθεση αρμοδιοτήτων Υπουργού 
ΠΕΧΩΔΕ στους Υφυπουργούς Περιβάλλοντος, Χωροτα¬ 
ξίας και Δημοσίων Έργων Χρ. Βερελή καιΘεοδ. Κολιοπά- 
νου». 

6. Του Π.Δ. 91/91 (ΦΕΚ 212/Α/18.3.91) για τη σύσταση 
Ειδικής Υπηρεσίας Δημοσίων Έργων (ΕΥΔΕ) για την Με¬ 
λέτη και Κατασκευή των Μεγάλων Συγκ/κών Έργων Ν. Ατ¬ 
τικής, όπως τροποποιήθηκε με το Π.Δ. 513/30.11.91 (ΦΕΚ 
180 Α/12/12/91) και το Π.Δ. 334/97 (ΦΕΚ 230 Α/20.11.97) 
περί παράτασης της λειτουργίας ΕΥΔΕ/ΣΕΑ 

7. Του Π.Δ. 166/96 (ΦΕΚΑ/96) «Σύσταση Γενικής Γραμ¬ 
ματείας Συγχρηματοδοτούμενων Δημοσίων Έργων στο 
ΥΠΕΧΩΔΕ», όπως τροποποιήθηκε με το Π.Δ. 54/97 (ΦΕΚ 
494/10.4.97). 

8. Της Κοινής Απόφασης Δ16/01/728/Α.Φ./20.11.96 του 
Πρωθυπουργού καιτου Υπουργού ΠΕΧΩΔΕ με την οποία 
διορίζεται ο Γεώργιος Γανωτής ως Προϊστάμενος της Γε¬ 
νικής Γραμματείας Δημοσίων Έργωντου ΥΠΕΧΩΔΕ (ΦΕΚ 
231 /Γ/21.11.86). 

9. Του Ν. 2395/96 «Περί Κύρωσης Σύμβασης Παραχώ¬ 
ρησης και Τριμερούς Συμφωνίας του έργου της Μελέτης, 
Κατασκευής, Χρηματοδότησης και Εκμετάλλευσης της 
Γέφυρας Ρίου - Αντιρρίου, καθορισμός Περιβαλλοντικών 
Όρων και ρύθμιση συναφών θεμάτων» (και ειδικότερα το 
άρθρο 3 παράγραφος 3). 

Αφού λάβαμε υπόψη: 

1. Την Α/7/00/2009/16691/3.9.98 απόφαση του Υπουρ¬ 
γού ΠΕ.ΧΩ.Δ.Ε. για την «Έγκριση ανάθεσης Υπερσυμβα¬ 
τικών εργασιών σχετικά με την αντικατάσταση και μετα¬ 
τόπιση των υποθαλασσίων ηλεκτρικών καλωδίων στα 
στενά του Ρίου - Αντιρρίου και την μετατροπή των εναε¬ 
ρίων γραμμών υψηλήςτάσης στουςχώρουςτου έργου σε 
υπόγειες» στον ανάδοχο του έργου ζεύξης Ρίου - Αντιρρί- 
ου, ΓΕΦΥΡΑ ΑΈ. το από 4.9.98 σχετικό συμφωνητικό με 
την ΓΕΦΥΡΑ ΑΈ και το από 24.9.98 συμφωνητικό εκτέλε¬ 
σης του έργου μεταξύ της ΓΕΦΥΡΑ ΑΈ. και της Κ/Ξ ΓΕ¬ 
ΦΥΡΑ καθώς και την Α/7/09/2009/21799/26.11.99 απόφα¬ 
ση έγκρισης τροποποίησης της όδευσης μετατόπισης 
των υπόψη καλωδίων. 

2. Την από 28.7.99 αίτηση προς την ΕΥΔΕ/ΣΕΑ (Α.Π. 
21670/29.7.99) της ΓΕΦΥΡΑ Α.Ε. για την παραχώρηση της 
χρήσης της απαιτούμενης έκτασης αιγιαλού και παρα¬ 
λίας στην περιοχή του Δήμου Αντιρρίου για τη διέλευση 
υπογείων καλωδίων σε συνέχεια των μετατοπιζομένων 
υποθαλάσσιων καλωδίων, σύμφωνα με την νέα εναλλα¬ 
κτική ανατολική όδευση καθώς καιτην έγκριση διενέργει¬ 
ας πρόσχωσης σε θαλάσσιες περιοχές και επίσης την πα¬ 
ραχώρηση χρήσης αιγιαλού και παραλίας προς επέκταση 
της ανατολικής προβλήτας Αντιρρίου για τις ανάγκες 
ακώλυτης λειτουργίας των πορθμείων. 

3. Ταέγγραφατης Ειδικής Υπηρεσίας Περιβάλλοντος με 
αρ. πρωτ. 109285/27.12.99 (αρ. πρ. υπηρ. 24221) και 
108892/4.11.99 μετά οποία συμφωνεί μετά μέτρα καιτους 
περιορισμούς που προτείνονταιγιατην κατασκευή και λει¬ 
τουργία των προσωρινών αυτών έργων όπως περιγράφο- 
νται στις σχετικές τεχνικές περιβαλλοντικές εκθέσεις. 

4. Το έγγραφο της Διεύθυνσης Λιμένων και Λιμενικών 
Έργων (Γραφείο Ελέγχου Έργων) του Υπουργείου Εμπο¬ 
ρικής Ναυτιλίας με αρ. Πρ. 3117.1 /Φ.08/ΥΠ.29/02/ 
16.12.99 με το οποίο παρέχεται η σύμφωνη γνωμοδότησή 
του, αποφασίζουμε: 

Α. Εγκρίνουμε τη διενέργεια πρόσχωσης από τον ανά- 
δοχο του έργου της Γέφυρας Ρίου - Αντιρρίου ΓΕΦΥΡΑ 
Α.Ε., στην περιοχή Δήμου Αντιρρίου Ν. Αιτωλοακαρνα¬ 
νίας και αφορά τις επί μέρους περιοχές με τα στοιχεία 
ΝΕΕΑΟ και ΜΑ6 όπως εμφανίζονται στο σχέδιο ΡΒΕ -Τ - 
ϋΒνν 31<3ΕΝ - X - <3Κδ - 00040 Α - που συνετάγη στις 3.3.98 
και αναθεωρήθηκε στις 20.7.99 από τον Κ. I. Δραγομάνο- 
βιτς για λογαριασμό της Κ/Ξ ΓΕΦΥΡΑ σε κλίμακα 1:2000, 
και θεωρήθηκε από τον Δ/ντή της ΕΥΔΕ/ΣΕΑ Δημ. Κίτσο 
στις 30.12.99. 

Οι προσχώσεις αυτές που αφορούν προσωρινές εργα¬ 
σίες θα χρησιμοποιηθούν για τις ανάγκες του έργου της 
Γέφυρας Ρίου - Αντιρρίου και ειδικότερα η μεν ΝΕΕΑΟ για 
τη Νέα Επέκταση της ανατολικής προβλήτας Αντιρρίου 
για τη διευκόλυνση της εκτροπής της κυκλοφορίας από 
και προς τα πορθμεία , εφ’ όσον υπάρξει ανάγκη, η δε 
ΜΑ6 για τη διευκόλυνση της κατασκευής των γεφυρών 
πρόσβασης. 

Β. Εγκρίνουμε την παραχώρηση χρήσης των εκτάσεων 
αιγιαλού και παραλίας, των ιδίων περιοχών με τα στοιχεία 
ΝΕΕΑΟ και ΜΑ6 καθώς και της περιοχής με τα στοιχεία 
ΡΡΟ που φαίνεται στο ίδιο παραπάνω σχέδιο όπου θα γί¬ 
νει η προσωρινή εργασία σύνδεσης μεταξύ των υποβρυ¬ 
χίων και υπογείων καλωδίων. 

Λόγω του προσωρινού χαρακτήρα των εργασιών αυ¬ 
τών, δεν απαιτείται μελέτη περιβαλλοντικών επιπτώσεων, 
αλλά τεχνική περιβαλλοντική έκθεση. 

Η μελέτη της νέας επέκτασης της ανατολικής προβλή¬ 
τας του Αντιρρίου θα εκπονηθεί από τον Ανάδοχο, θα 
εγκριθεί από την αρμόδια για το έργο υπηρεσία 
ΕΥΔΕ/ΣΕΑ, και κατά την διάρκεια της κατασκευής θα πα¬ 
ρέχεται η ευχέρεια για την πρόσβαση και την παρουσία 
εκπροσώπωντου Κυρίου του Έργου, η διευκόλυνση κάθε 
απαιτουμένου ελέγχου και η παροχή κάθε απαιτουμένου 
στοιχείου για την διαπίστωση της ορθής εφαρμογής της 
μελέτης. 

Γ. Γιατην εκτέλεση των σχετικών εργασιών και μετά από 
αυτή πρέπει να τηρηθούν οι ακόλουθοι όροι: 

1. Να υπάρχει άπλετος ηλεκτροφωτισμός των έργων, 
ούτως ώστε να φαίνονται τα περιγράμματά τους από τα 
σκάφη τα οποία θα εκτελούν χειρισμούς. 


2. Να μην προκληθούν προβλήματα στη χρήση και λει¬ 
τουργία του υφιστάμενου λιμένα, από την εκτέλεση των 
έργων, και ειδικότερα να εξασφαλίζεται η άνετη και ασφα¬ 
λής εξυπηρέτηση πλοίων, επιβατών και οχημάτων, από 
τυχόν περιορισμό των θαλασσίων είτε των χερσαίων χώ¬ 
ρων. 

3. Η δημιουργία εργοταξίου και η εναπόθεση υλικών, 
φυσικών ή τεχνικών ογκολίθων, σε χώρους αρμοδιότητας 
της Λιμενικής Αρχής και του Λιμενικού Ταμείου εκτόςτων 
παραχωρουμένων στον Ανάδοχο σύμφωνα με την παρά¬ 
γραφο 5.3.1. της σχετικής Σύμβασης Παραχώρησης, να 
γίνει κατόπιν σχετικής υποδείξεως και εγκρίσεως των 
Υπηρεσιών αυτών. 

Τα προϊόντα βυθοκορήσεων εκσκαφών, καθαιρέσεων 
κ.λ.π. εφ’ όσον δεν είναι δυνατόν να διαστρώνονται, μερι¬ 
κά ή συνολικά, σε κατάλληλους χερσαίους χώρους που 
θα εγκριθούν αρμοδίως, να διασκορπίζονται σε κατάλλη¬ 
λες θαλάσσιες περιοχές, με βάθη μεγαλύτερα των 100 
μέτρων ανατολικά και δυτικά του άξονα της Γέφυρας 
σύμφωνα με τις υποδείξεις του ΓΕΝ και τησχετική άδεια 
της οικείας Λιμενικής Αρχής και σε απόσταση από την 
ακτογραμμή μεγαλύτερη των 2 Κπι με τρόπο ώστε η δη- 
μιουργούμενη πρόσχωση στο βυθό να μην μειώσει το βά¬ 
θος της θάλασσας περισσότερο από 3 μέτρα. 

4. Σε περίπτωση που τυχόν εντοπισθούν αρχαία, απα¬ 
γορεύεται η φωτογράφηση και ανέλκυσή τους καθώς και 
η συνέχιση των εργασιών, ενώ θα πρέπει να ειδοποιηθεί 
αμέσως η Εφορία Εναλίων Αρχαιοτήτων. 

5. Για την ελαχιστοποίηση του κινδύνου αλλοίωσης της 
μορφής και της χλωρίδας και πανίδας του θαλάσσιου χώ¬ 
ρου της περιοχής του Αντιρρίου οι όποιες επιχώσεις να γί¬ 
νουν χρονικά μετά την κατασκευή του κρηπιδώματος και 
με εγκιβωτισμό των υλικών για να αποφευχθεί ο διασκορ¬ 
πισμός τους με επακόλουθα την αύξηση της θολερότη- 
τας στην περιοχή των έργων και με προβλήματα μείωσης 
της πρωτογενούς παραγωγής φυτοπλαγκτού, θνησιμό¬ 
τητας στο ζωοπλαγκτόν, ενίσχυσης των φαινομένων 
εντροφισμού κ.λ.π. 

6. Να υπάρχουν άλατα απαραίτητα τεχνικά μέσα γιατην 
αντιμετώπιση εκτάκτων περιστατικών ρύπανσης της θά¬ 
λασσας, από διαρροές πετρελαιοειδών (μικρό κατάλληλο 
σκάφος, πλωτά φράγματα, διασκορπιστικές ουσίες, 
απορροφητικά μέσα και εξοπλισμός καθαρισμού ακτών), 
όλα σε επαρκείς ποσότητες, καθώς και αντλίες αναρρό- 
φησης. 

7. Ο ανάδοχος αναλαμβάνει τη μέριμνα για τον περιορι¬ 
σμό των αιωρουμένων σωματιδίων από τη διαχείριση των 
αδρανών υλικών με τον ψεκασμό τους και την συχνή δια- 
βροχή των υπαίθριων χώρων του εργοταξίου. Είναι υπο¬ 
χρεωτικό το σκέπασμα των φορτηγών κατά την μεταφο¬ 
ρά των υλικών. 

8. Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος της κατασκευής των έργων και 
μετά την εκτέλεσή της να αποσταλούν σ’ αυτήν σχεδια¬ 
γράμματα κλίμακας 1:500, που να δείχνουν τα έργα που 
έγιναν μαζί με τα γύ ρω από αυτά βάθη, καθώς και σχεδια¬ 
γράμματα κλίμακας 1:20.000, τα οποία να δείχνουν τη γε¬ 
ωγραφική θέση των έργων, που εκτελέστηκαν. 

9. Τα έργα που θα γίνουν στοναιγιαλό, ανήκουν στο Δη¬ 
μόσιο, χωρίς τούτο να υποχρεούται να καταβάλλει καμία 
αποζημίωση. 

10. Η χάραξη του αιγιαλού και της παραλίας θα γίνει 
σύμφωνα με εδάφιο βτης παραγράφου 3του άρθρου τρί- 

του του Κυρωτικού Νόμου 2395/96, μετά την ολοκλήρω¬ 
ση των εργασιών, την απομάκρυνση των εργοταξιακών 
εγκαταστάσεων και την αποκατάσταση του χώρου. 

Όσον αφορά το γήπεδο που θα διαμορφωθεί από τις 
προσχώσεις για την επέκταση της ανατολικής αποβά- 
θραςτου Αντιρρίου, η κυριότητάτου θα μεταβιβασθεί στο 
Δημόσιο, η δε χρήση και εκμετάλλευση προσωρινά στο 
αρμόδιο Λιμενικό Ταμείο και μέχρι την αφαίρεση των προ¬ 
σωρινών εργασιών σύμφωνα με το άρθρο 5.3.4. της Σύμ¬ 
βασης Παραχώρησης. 

Εάν για τη χρήση της εν λόγω επέκτασης από την πορ- 
θμειακή γραμμή απαιτείται καθορισμός νέας οριογραμ- 
μής αιγιαλού - παραλίας στη συγκεκριμένη θέση, για την 
σχετική διαδικασία θα μεριμνήσειτο αρμόδιο Λιμενικό Τα- 
μείο. 

11. Απαγορεύεται η εκτέλεση οποιουδήποτε άλλου έρ¬ 
γου στην ίδια περιοχή, χωρίς την έκδοση σχετικής άδειας 
από την αρμόδια Αρχή. 

12. Ο ανάδοχοςτου έργου (εργολάβος) πριν την έναρ¬ 
ξη των εργασιών να ενημερώσει την Λιμενική Αρχή προ- 
κειμένου να εφοδιασθεί με την προβλεπόμενη στο άρθρο 
260 ΓΚΛ άδεια. Επίσης να λάβει άλατα απαραίτητα μέτρα 
προστασίας για την αποφυγή ρύπανσης του θαλασσίου 
περιβάλλοντος που θα του υποδείξει η Λιμενική Αρχή 
σύμφωνα με την ισχύουσα νομοθεσία. 

13. Να φωτοσημανθούν τα έργα σύμφωνα με τις υπο¬ 
δείξεις της Υπηρεσίας Φάρων. 

14. Να κατασκευασθούν ευκολίες υποδοχής για την πα¬ 
ραλαβή πετρελαιοειδών καταλοίπων και απορριμάτων 
των σκαφών που θα προσεγγίζουν. Επίσης να προβλε- 
φθεί η εγκατάσταση σύγχρονου συστήματος πυρόσβε¬ 
σης κατάλληλου για την κάλυψη των αναγκών σύμφωνα 
με τις υποδείξεις της Πυροσβεστικής Υπηρεσίας. 


15. Να ληφθούν όλα τα απαραίτητα μέτρα για να γίνει 
προσωρινή σήμανση με πινακίδες προς αποφυγή ατυχη¬ 
μάτων κατά την διάρκεια των εργασιών, όπως θα υποδεί¬ 
ξει η Λιμενική Αρχή. 

16. Μετά το πέρας των εργασιών να απομακρυνθούν 
κάθε είδους άχρηστα υλικά που τυχόν θα έχουν Συσσω¬ 
ρευτεί στο χώρο του αιγιαλού. 

17. Να μη γίνει καμία άλλη επέμβαση στο χώρο του αι- 
γιαλού. 

18. Τα καλώδια που θα διέρχονται από τον χερσαίο χώ¬ 
ρο του αιγιαλού και της παραλίας να είναι υπόγεια και το 
έδαφος να επανέλθει στην πρότερα του κατάσταση. 

19. Να ληφθούν όλα τα μέτρα προστασίας των καλω¬ 
δίων που θα τοποθετηθούν στον πυθμένα, ώστε να απο¬ 
φευχθεί ο κίνδυνος βλαβών από τυχόν διερχόμενα σκάφη 
ή διάφορες άλλες εργασίες κ.λ.π. 

20. Ο Ανάδοχος του έργου να γνωστοποιήσει την ακρι¬ 
βή ημερομηνία έναρξης και πέρατος των εργασιών προ- 
κειμένου να εκδοθεί έγκαιρα αγγελία προς τους ναυτιλ- 
λομένους. 

21.0 χώρος να παραμείνει κοινόχρηστος χωρίς να δη- 
μιουργηθεί κανένα εμπράγματο δικαίωμα για οποιονδή- 
ποτε. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 16 Φεβρουάριου 2000 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΥΦΥΠ. ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 389 (2) 

Κήρυξη αναδασωτέας έκτασης που βρίσκεται στη θέση 
«Καραβούνι» δημοτικού διαμερίσματος Ρωμιός περι¬ 
φέρειας Δήμου Φιλιππιάδος του Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Το άρθρο 117παρ. 3 του Συντάγματος. 

2. Τις διατάξεις: 

α. Του Ν.Δ. 532/70 «περί Διοικητικής Αποκέντρωσης» 

β. Του Ν. 998/79 «περί Προστασίας των Δασών και Δα¬ 
σικών εν γένει εκτάσεων της χώρας» και συγκεκριμένα: 

1. Του άρθρ. 41 παρ. 1 και 

2. Του άρθρ. 38 παρ. 1. 

γ. Του Ν. 2503/97 «Διοίκηση - Οργάνωση - Στελέχωση 
της περιφέρειας κ.λ,π.» 

3. Την αριθ. 35275/3-12-1998 απόφαση του Γενικού 
Γραμματέα Περιφέρειας Ηπείρου, με την οποία αναθέτει 
την άσκηση αρμοδιοτήτων στον Γενικό Διευθυντή Περι¬ 
φέρειας Ηπείρου. 

4. Τις αρίθ. 160417/8-7-1980 και 182447/24-9-1980 Δια¬ 
ταγές του Υπ. Γεωργίας. 

5. Την αρίθ.313/3-2-2000 πρόταση της Διεύθυνσης Δα¬ 


σών Πρέβεζας, για κήρυξη αναδασωτέας της αναφερό- 
μενης στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης, που καταστράφηκε από πα¬ 
ράνομη αποψίλωση, την έκταση των 4,953 στρεμμάτων- 
που βρίσκεται στη θέση «Καραβούνι» δημοτικού διαμερί¬ 
σματος Ρωμιός περιφέρειας Δήμου Φιλιππιάδος του Ν. 
Πρέβεζας και προσδιορίζεται από τα στοιχεία 16-Α-Β-Γ-Δ- 
Ε-Ζ-Η-Θ-Ι-13-14-15-16 όπως φαίνονται στο συνημμένο 
διάγραμμα, το οποίο αποτελεί αναπόσπαστο μέρος της 
απόφασης αυτής και έχει όρια: 

ΑΝΑΤΟΛΙΚΑ: Με δημοτική δασική έκταση και το αριθ. 96 
κληροτεμάχιο. 

ΔΥΤΙΚΑ: Με δημοτική δασική έκταση πού έχει κηρυχθεί 
αναδασωτέα. 

ΒΟΡΕΙΑ: Με Δημοτική δασική έκταση και το αριθ. 96 
κληροτεμάχιο. 

ΝΟΤΙΑ: Με αγροτικό δρόμο και δημοτική δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το Ν. 998/79. 

Ιωάννινα, 11 Φεβρουάριου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας Ηπείρου 
ΒΑΣ. ΜΗΤΣΕΛΟΣ 


ΕΛΛΗΝΙΚΗ ΑΗΜΟΚΡΑΤΙΑ 
ΠΕΡΙΦΕΡΕΙΑ ΗΠΕΙΡΟ Υ 
ΓΕΝΙΚΗ Α/ΝΣΗ ΠΕΡΙΦΕΡΕΙΑΣ 
Λ/ΝΣΗ ΛΑΣΩΝ Ν. ΠΡΕΒΕΖΑΝ 

-ατη θέση «Καραβούνι» Λ.Α Ρωμιός περιφέρειας Δήμου Φιλιππιάδος Νομού Πρέβεζας /££/ 

Αποσκοσμα χάρτη κλωηκμς*Γ Ν ' 


ετοιχείΑ 

ΤΟηΟΓΤΑΦίΚΟν ΜΑΓΤΑΜΜ ΑΤΟΓ 



ΘΕΩΡΗΘΗΚΕ 
Ιωάννινα λ 1 - 2000 

Ο 

Γενικός Διευθυντής 


Διευθυντής Δασών 


Συντάκτης Δασολόγος 


ΥΠΟΜΝΗΜΑ 

Δρόμοι αμαξιτοί 
Δρόμοι ημιονικοί 


ΒΑΣΙΛΕΙΟΣ ΜΗΤΣΕΛΟΣ 


I. ΝΤΟΥΡΟΣ 


Β.ΚΟΡΜΕΝΤΖΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








